

ПРИЛОЖЕНИЕ I

**ПРЕНАСЯНЕ НА ЕДНОГОДИШНИ БЮДЖЕТНИ КРЕДИТИ**

**A. Общ преглед**

|  |  |  |  |  |  |
| --- | --- | --- | --- | --- | --- |
| **№** | **Бюджет**  **за 2018 г.** | **Наименование** | **Бюджет**  **за 2019 г.** | **Регламент**  **(ЕС, Евратом)**  **2018/1046** | **Сума за пренасяне**  **(в EUR)** |
| 1 | 15 01 04 03 | Разходи за поддръжка за Европейския корпус за солидарност | 15 01 04 03 | Член 12, параграф 2, буква б) | 157 693,94 |
|  |  | **Функция 1а — Конкурентоспособност за растеж и работни места — общо** |  |  | **157 693,94** |
| 2 | 05 03 09 | Възстановяване на директни плащания за земеделски стопани от пренесени бюджетни кредити във връзка с финансовата дисциплина | 05 03 09 | Член 12, параграф 2, буква г) | 459 500 000,00 |
|  |  | **Функция 2 — Устойчив растеж: природни ресурси — общо** |  |  | **459 500 000,00** |
| 3 | 03 01 02 11 | Други разходи за управление | 03 01 02 11 | Член 12, параграф 2, буква а) | 906 683,00 |
|  |  | **Функция 5 — Администрация — общо** |  |  | **906 683,00** |
|  |  | **Общо всичко** |  |  | **460 564 376,94** |

**Б. Суми в евро за пренасяне за всеки бюджетен ред и обосновка**

|  |  |  |  |  |
| --- | --- | --- | --- | --- |
| **1** |  | **15 01 04 03 Разходи за поддръжка за Европейския корпус за солидарност** | | |
| Разрешени бюджетни кредити за 2018 г. | 4 175 000,00 |
| Поети задължения към 31.12.2018 г. | 4 017 306,06 |
| Неизползвана сума към 31.12.2018 г. | 157 693,94 |
| **Пренасяне** | **157 693,94** |

Регламент (ЕС) 2018/1475 на Европейския парламент и на Съвета[[1]](#footnote-1) относно Европейския корпус за солидарност бе приет през последното тримесечие на годината (на 2 октомври 2018 г.), т.е. по-късно от първоначално планираното. Въпреки това късно приемане бяха положени значителни усилия за изпълнение на наличните бюджетни кредити за поети задължения и за по-голямата част от тях (над 96 %) бяха поети задължения. Заради ограниченото време обаче някои разходи за информационни технологии, свързани с дейности по докладване, трябва да бъдат извършени през 2019 г. Поради това на основание на член 12, параграф 2, първа алинея, буква б) от Регламент (ЕС, Евратом) 2018/1046 трябва да бъдат пренесени 157 693,94 EUR.

|  |  |  |  |  |
| --- | --- | --- | --- | --- |
| **2** |  | **05 03 09 Възстановяване на директни плащания за земеделски стопани от пренесени бюджетни кредити във връзка с финансовата дисциплина** | | |
|  |  |
| Разрешени бюджетни кредити за 2018 г. | 459 500 000,00 |
| Поети задължения към 31.12.2018 г. | 0,00 |
| Неизползвана сума към 31.12.2018 г. | 459 500 000,00 |
| **Пренасяне** | **459 500 000,00** |

На основание на член 12, параграф 2, първа алинея, буква г) от Регламент (ЕС, Евратом) 2018/1046 изпълняваните при споделено управление бюджетни кредити за Европейския фонд за гарантиране на земеделието (ЕФГЗ), за които не са поети задължения, могат да бъдат пренасяни за следващата финансова година, като се спазва ограничението от 2 % от първоначалните бюджетни кредити или размерът на приложената през предходната финансова година корекция на директните плащания за финансова дисциплина, посочена в членове 25 и 26 от Регламент (ЕС) № 1306/2013 на Европейския парламент и на Съвета[[2]](#footnote-2). В съответствие с член 26, параграф 5 от Регламент (ЕС) № 1306/2013 тази сума ще бъде възстановена на крайните получатели, подлежащи през финансовата година, към която са пренесени бюджетните кредити, на ставката на корекция.

Общо 459 500 000,00 EUR бюджетни кредити, за които не са поети задължения, бяха прехвърлени от позиция 05 03 10 „Резерв за кризи в селскостопанския сектор“ в позиция 05 03 09 „Възстановяване на директни плащания за земеделски стопани от пренесени бюджетни кредити във връзка с финансовата дисциплина“.

В Регламент за изпълнение (ЕС) 2018/1848 на Комисията[[3]](#footnote-3) се определят сумите, които всяка държава членка трябва да възстанови на земеделските стопани, и се постановява, че разходите във връзка с това възстановяване са допустими за финансиране от Съюза само ако сумите са били изплатени на бенефициерите преди 16 октомври 2019 г. Тези суми съответстват на финансовата дисциплина, приложена през финансовата 2018 г. — общо 443 900 000,00 EUR. На този етап Румъния не попада в обхвата на Регламента и ще получи средства, предназначени за възстановяването, чрез изменение на Регламента, след като нейните органи предоставят надеждни данни, въз основа на които Комисията да изчисли своевременно точния размер на средствата. 459 500 000,00 EUR от позиция 05 03 09 00 следва да бъдат пренесени в бюджета за 2019 г. и да бъдат предоставени на държавите членки за възстановяването, включително за евентуалното възстановяване за Румъния на по-късен етап.

|  |  |  |  |  |
| --- | --- | --- | --- | --- |
| **3** |  | **03 01 02 11 Други разходи за управление** | | |
| Разрешени бюджетни кредити за 2018 г. | 11 897 189,00 |
| Поети задължения към 31.12.2018 г. | 10 862 511,25 |
| Неизползвана сума към 31.12.2018 г. | 1 034 677,75 |
| **Пренасяне** | **906 683,00** |

Поради непредвидени забавяния, свързани с наблюдението на спазването от Google на Решение C(2017) 4444 на Комисията[[4]](#footnote-4) по дело AT.39740 — Google Search (Пазаруване), пет договора (два за контрол на държавни помощи, един в областта на изкуствения интелект, един за комуникационен инструмент за лицата, сигнализиращи за нередности, и един за ИТ услуги) не можаха да бъдат подписани преди 31 декември 2018 г. Процедурите за подписването им обаче са в достатъчно напреднал етап и то ще приключи преди края на март 2019 г. Поради това на основание на член 12, параграф 2, първа алинея, буква а) от Регламент (ЕС, Евратом) 2018/1046 трябва да бъдат пренесени 906 683,00 EUR.

ПРИЛОЖЕНИЕ II

**ПРЕНАСЯНЕ НА БЮДЖЕТНИ КРЕДИТИ ЗА ПОЕТИ ЗАДЪЛЖЕНИЯ**

**A. Общ преглед**

|  |  |  |  |  |  |
| --- | --- | --- | --- | --- | --- |
| **№** | **Бюджет**  **за 2018 г.** | **Наименование** | **Бюджет**  **за 2019 г.** | **Регламент**  **(ЕС, Евратом)**  **2018/1046** | **Сума за пренасяне**  **(в EUR)** |
| 1 | 15 05 01 | Европейски корпус за солидарност | 15 05 01 | Член 12, параграф 2, буква б) | 84 999,00 |
|  |  | **Функция 1а — Конкурентоспособност за растеж и работни места — общо** |  |  | **84 999,00** |
|  |  | **Общо всичко** |  |  | **84 999,00** |

**Б. Суми в евро за пренасяне за всеки бюджетен ред и обосновка**

|  |  |  |  |  |
| --- | --- | --- | --- | --- |
| **1** |  | **15 05 01 Европейски корпус за солидарност** | | |
| Разрешени бюджетни кредити за 2018 г. | 38 235 652,00 |
| Поети задължения към 31.12.2018 г. | 38 150 653,00 |
| Неизползвана сума към 31.12.2018 г. | 84 999,00 |
| **Пренасяне** | **84 999,00** |

Регламент (ЕС) 2018/1475 относно Европейския корпус за солидарност бе приет през последното тримесечие на годината (на 2 октомври 2018 г.), т.е. по-късно от първоначално планираното. Въпреки това късно приемане бяха положени значителни усилия за изпълнение на наличните бюджетни кредити за поети задължения: поети бяха задължения за всички средства под непряко управление (от националните агенции), както и за по-голямата част от средствата, предназначени за централизирани действия (общо 99,8 % от наличните бюджетни кредити). Заради недостатъчното време обаче някои планирани за 2018 г. дейности във връзка с портала на Европейския корпус за солидарност не можаха да бъдат приключени.

Поради това на основание на член 12, параграф 2, първа алинея, буква б) от Регламент (ЕС, Евратом) 2018/1046 трябва да бъдат пренесени 84 999,00 EUR, което ще допринесе за осъществяването на тези дейности през 2019 г.

ПРИЛОЖЕНИЕ III

**ПРЕНАСЯНЕ НА БЮДЖЕТНИ КРЕДИТИ ЗА ПЛАЩАНИЯ**

**A. Общ преглед**

|  |  |  |  |  |  |
| --- | --- | --- | --- | --- | --- |
| **№** | **Бюджет**  **за 2018 г.** | **Наименование** | **Бюджет**  **за 2019 г.** | **Регламент**  **(ЕС, Евратом)**  **2018/1046** | **Сума за пренасяне**  **(в EUR)** |
| 1 | 15 05 01 | Европейски корпус за солидарност | 15 05 01 | Член 12, параграф 2, буква в) | 3 334 975,30 |
|  |  | **Функция 1а — Конкурентоспособност за растеж и работни места — общо** |  |  | **3 334 975,30** |
| 2 | 26 03 77 06 | Подготвително действие — Управление и качество на софтуерния код — одит на свободния софтуер с отворен код | 26 03 77 06 | Член 12, параграф 2, буква в) | 835 194,22 |
| 3 | 26 03 77 07 | Пилотен проект — Въвеждане на онлайн електронна идентификация и електронни подписи чрез прилагане на Регламента относно електронната идентификация и удостоверителните услуги от Европейския парламент и Комисията | 26 03 77 07 | Член 12, параграф 2, буква в) | 62 622,98 |
| 4 | 26 03 77 09 | Подготвително действие — Механизми за анализ на данни за създаването на политики | 26 03 77 09 | Член 12, параграф 2, буква в) | 280 000,00 |
|  |  | **Функция 5 — Администрация — общо** |  |  | **1 177 817,20** |
|  |  | **Общо всичко** |  |  | **4 512 792,50** |

**Б. Суми в евро за пренасяне за всеки бюджетен ред и обосновка**

|  |  |  |  |  |
| --- | --- | --- | --- | --- |
| **1** |  | **15 05 01 Европейски корпус за солидарност** | | |
| Разрешени бюджетни кредити за 2018 г. | 28 676 000,00 |
| Извършени плащания към 31.12.2018 г. | 25 341 024,70 |
| Неизползвана сума към 31.12.2018 г. | 3 334 975,30 |
| **Пренасяне** | **3 334 975,30** |

Регламент (ЕС) 2018/1475 относно Европейския корпус за солидарност бе приет през последното тримесечие на годината (на 2 октомври 2018 г.), т.е. по-късно от първоначално планираното. Въпреки това късно приемане бяха положени значителни усилия за изпълнение на наличните бюджетни кредити за плащания (за по-малко от три месеца бяха усвоени общо около 88 % от тях). Тъй като обаче задълженията бяха поети много късно през годината (включително за средствата под непряко управление от националните агенции), съответните плащания трябваше да бъдат частично отложени за 2019 г. Това се отнася главно за второто предварително финансиране, предоставяно на националните агенции, което може да бъде платено само след усвояване на 70 % от първото предварително финансиране. Наличните за 2019 г. бюджетни кредити за плащания не са достатъчни, за да се изпълнят всички договорни задължения към националните агенции, и затова на основание на член 12, параграф 2, първа алинея, буква в) от Регламент (ЕС, Евратом) 2018/1046 трябва да бъдат пренесени 3 300 000,00 EUR.

|  |  |  |  |  |
| --- | --- | --- | --- | --- |
| **2** |  | **26 03 77 06 Подготвително действие — Управление и качество на софтуерния код — одит на свободния софтуер с отворен код** | | |
|  |  |
| Разрешени бюджетни кредити за 2018 г. | 1 100 000,00 |
| Извършени плащания към 31.12.2018 г. | 264 805,78 |
| Неизползвана сума към 31.12.2018 г. | 835 194,22 |
| **Пренасяне** | **835 194,22** |

Късното приемане на решението за финансиране за това ново подготвително действие през 2017 г. доведе до забавяне на изпълнението му и повечето действия бяха започнати през 2018 г. Понеже одобрените бюджетни кредити за плащания за 2019 г. (1 300 000,00 EUR) няма да са достатъчни за изпълнение на всички задължения, поети през 2018 г., на основание на член 12, параграф 2, първа алинея, буква в) от Регламент (ЕС, Евратом) 2018/1046 остатъкът от 2018 г. в размер на 835 194,22 EUR трябва да бъде пренесен.

|  |  |  |  |  |
| --- | --- | --- | --- | --- |
| **3** |  | **26 03 77 07 Пилотен проект — Въвеждане на онлайн електронна идентификация и електронни подписи чрез прилагане на Регламента относно електронната идентификация и удостоверителните услуги от Европейския парламент и Комисията** | | |
|  |  |
| Разрешени бюджетни кредити за 2018 г. | 275 000,00 |
| Извършени плащания към 31.12.2018 г. | 212 377,02 |
| Неизползвана сума към 31.12.2018 г. | 62 622,98 |
| **Пренасяне** | **62 622,98** |

Извършването на плащанията за 2018 г. бе забавено, тъй като стартирането и организирането на пилотния проект не станаха толкова бързо, колкото се очакваше, което се отрази на изпълнението му. Понеже одобрените бюджетни кредити за плащания за 2019 г. (300 000,00 EUR) няма да са достатъчни за изпълнение на всички задължения, поети през 2018 г., на основание на член 12, параграф 2, първа алинея, буква в) от Регламент (ЕС, Евратом) 2018/1046 остатъкът от 2018 г. в размер на 62 622,98 EUR трябва да бъде пренесен.

|  |  |  |  |  |
| --- | --- | --- | --- | --- |
| **4** |  | **26 03 77 09 Подготвително действие — Механизми за анализ на данни за създаването на политики** | | |
| Разрешени бюджетни кредити за 2018 г. | 280 000,00 |
| Извършени плащания към 31.12.2018 г. | 0,00 |
| Неизползвана сума към 31.12.2018 г. | 280 000,00 |
| **Пренасяне** | **280 000,00** |

Решението за финансиране за това подготвително действие бе прието едва през септември, което доведе до забавяне на изпълнението му. Понеже одобрените бюджетни кредити за плащания за 2019 г. (400 000,00 EUR) няма да са достатъчни за изпълнение на съответните задължения, на основание на член 12, параграф 2, първа алинея, буква в) от Регламент (ЕС, Евратом) 2018/1046 остатъкът от 2018 г. в размер на 280 000,00 EUR трябва да бъде пренесен.

1. Регламент (ЕС) 2018/1475 на Европейския парламент и на Съвета от 2 октомври 2018 г. за установяване на правната рамка на Европейския корпус за солидарност и за изменение на Регламент (ЕС) № 1288/2013, Регламент (ЕС) № 1293/2013 и Решение № 1313/2013/ЕС (ОВ L 250, 4.10.2018 г., стр. 1). [↑](#footnote-ref-1)
2. Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (ОВ L 347, 20.12.2013 г., стр. 549). [↑](#footnote-ref-2)
3. Регламент за изпълнение (ЕС) 2018/1848 на Комисията от 26 ноември 2018 г. относно възстановяването, в съответствие с член 26, параграф 5 от Регламент (ЕС) № 1306/2013 на Европейския парламент и на Съвета, на бюджетните кредити, пренесени от финансовата 2018 година (ОВ L 300, 27.11.2018 г., стр. 4). [↑](#footnote-ref-3)
4. Решение C(2017) 4444 на Комисията от 27 юни 2017 г. относно производство по член 102 от Договора за функционирането на Европейския съюз и член 54 от Споразумението за Европейското икономическо пространство. [↑](#footnote-ref-4)